projecte-aina/catalan_government_crawling huggingface dataset:
Un dels actius més importants de la cooperació catalana és la pluralitat d'agents que participen en aquesta política
Per això, el Govern treballa tant per mantenir aquest actiu com per augmentar-ne les capacitats actuals.
Col·labora amb el conjunt d'agents que poden fer una contribució rellevant i estratègica al desplegament d'aquesta política pública, atenent llur diversitat i aprofitant llurs experiències i experteses.
Al Pla director de cooperació al desenvolupament 2015-2018 la Generalitat afirma el seu compromís amb la coherència de polítiques per al desenvolupament, entesa com la vinculació amb el desenvolupament humà sostenible, els drets humans i l'equitat de gènere, entre altres valors, de tota l'activitat de l'Administració de la Generalitat.
Aquest compromís implica identificar i revertir els efectes negatius de les polítiques públiques sobre el desenvolupament.
La coherència de polítiques per al desenvolupament és un principi cabdal en una cooperació que vol projectar-se com una política transversal al conjunt de l'acció del Govern.
El desplegament d'aquest principi planteja diferents àmbits d'actuació en els quals s'ha d'avançar d'una manera gradual i establint fites que permetin avaluar.
Els àmbits d'aplicació de la coherència de polítiques per al desenvolupament són els següents:
La trobada de joves de Hip-hop per la Pau, que tindrà lloc el divendres 29 de juny a l'Ateneu L'Harmonia de Barcelona, vol fomentar la reflexió i l'intercanvi d'experiències en la prevenció de violències en diferents contextos.
La trobada s'inaugurarà amb la xerrada "Rapejar contra les violències" i seguirà amb un taller de graffiti a càrrec de Llobregat Block Party, un showcase amb Fetiche i Tribade i una sessió de micro obert.
Hi participaran els joves rapers La StrawMc (El Salvador), MC Ko-co (Hondures), Diana Avella (Colòmbia) i Leonard Rentería (Colòmbia).
La trobada l'organitzen l'ICIP, l'Agència Catalana de Cooperació al Desenvolupament i VerSembrant.
ACCD, ICIP i VerSembrant, amb la col·laboració de l'Ateneu L'Harmonia, l'Agència Catalana de Joventut i l'Ajuntament de Barcelona.
La Comissió de Coordinació amb els Ens Locals (CCEL) va encetar l'any 2017 un debat sobre com avançar en la coordinació, col·laboració i complementarietat entre les diferents administracions públiques que fan cooperació al desenvolupament a Catalunya.
Amb aquest objectiu enguany s'ha elaborat un diagnòstic sobre les polítiques de cooperació al desenvolupament de les administracions públiques i de les associacions supramunicipals de Catalunya.
Aquesta eina permetrà disposar del mapa del desplegament del conjunt d'actors públics pel que fa a prioritats temàtiques i geogràfiques, pressupost i altres elements rellevants de les polítiques de cooperació.
Alhora, la Generalitat de Catalunya està impulsant el procés participatiu Visió 2030: La contribució catalana al desenvolupament global a través d'un debat ampli amb tota la societat catalana que ha de permetre aconseguir una visió pròpia sobre com ha de treballar la cooperació al desenvolupament de Catalunya en relació amb l'Agenda 2030, i que impactarà sobre el futur de la política catalana de cooperació al desenvolupament.
L'objectiu d'aquesta trobada és conformar una visió sobre l'estat actual de les diferents cooperacions públiques a Catalunya, així com aportar elements i recomanacions que enriquiran la reflexió de la CCEL i la Generalitat de Catalunya al voltant de l'abast i l'estratègia de coordinació i complementarietat entre actors.
També contribuirà a l'alineament de l'Ajut Oficial al Desenvolupament català amb els Objectius de Desenvolupament Sostenible (ODS) i la dinamització de l'incipient procés de territorialització dels ODS a casa nostra.
Durant la jornada es presentarà la versió preliminar dels resultats del diagnòstic, s'exposaran experiències properes sobre coordinació en els nivells subestatals i, finalment, se celebrarà una sessió de debat del procés participatiu 'Visió 2030' dedicada a les administracions públiques catalanes i cooperació al desenvolupament.
La jornada està adreçada als ens locals, a les associacions supramunicipals i a totes aquelles persones i organitzacions de l'àmbit de la cooperació interessades en la matèria.
Sala d'actes del Departament de Polítiques Digitals i Administració Pública
L'Agència Catalana de Cooperació al Desenvolupament i Smart Catalonia, dins de la Smart City Week, organitzen una jornada adreçada al sector de la cooperació al desenvolupament i ajuda humanitària.
Una selecció de ponents oferiran una visió de present i futur sobre com afrontar els reptes com la seguretat en les transaccions i les comunicacions, la millora de la relació amb la base social, el finançament de les entitats, la gestió col·laborativa, i de quina manera l'ús de les TIC pot ajudar a afrontar-los.
A continuació hi haurà una sessió de treball amb entitats per tal d'identificar les necessitats i prioritats en l'àmbit de les TIC que ens han d'ajudar a treballar amb més impacte, més seguretat i més eficiència en l'ús de recursos escassos.
9:30 h Benvinguda i presentació
9:45 h Com podem millorar la seguretat en l'ús de les TiC?
10:45 h Tecnologia al servei de la relació amb la base social i el finançament de les ONGD.
12:00 h Balanç de les aportacions
12:30 h - 14:00 h Dinàmica de treball en grup: Identifiquem necessitats i prioritats en el desplegament de les TiC al sector de la cooperació a ldesenvolupament i l'ajut humanitari (cal inscripció prèvia)
Els propers 1 i 2 de desembre es durà a terme la primera edició del cicle 'El cinema i la defensa dels drets humans', en el marc del qual es projectaran pel·lícules que aborden exemples inspiradors de moviments i lluites per la defensa dels drets humans en diferents indrets del món.
El cicle també inclourà la realització d'activitats al voltant de la temàtica.
Dissabte 1 i diumenge 2 de desembre a les 17:00h
Sessió infantil (a partir de 7 anys)
Dissabte 1 de desembre a les 18:00 h
Sessió doble per a públic adult
Diumenge 2 de desembre a les 18:30h
Xerrada: Guatemala i els macro projectes hidroelèctrics pressionant el territori
Aula Magna de la Facultat de biologia de la UB Barcelona
LaBonnne, sala Rosa Vallespí (Sant Pere Més Baix 7, Barcelona)
El Departament de Territori i Sostenibilitat, l'Agència Catalana de Cooperació al Desenvolupament i el Fons Català de Cooperació al Desenvolupament us conviden a la sessió informativa sobre la propera convocatòria de la Unió Europea per a ens regionals i locals.
Durant les setmanes vinents, la Direcció General de Cooperació Internacional i Desenvolupament de la Comissió Europea (DG DEVCO), publicarà la segona edició de la convocatòria Autoritats Locals i ciutats sostenibles.
És l'única convocatòria reservada exclusivament a institucions públiques regionals i locals per tal de fomentar el treball en l'àmbit dels objectius de desenvolupament sostenible i l'agenda urbana en els països receptors d'ajuda oficial per al desenvolupament.
Aquesta sessió té per objectiu informar els ens municipals sobre l'oportunitat que representa la convocatòria, i detallar els aspectes que DEVCO prioritza per aquesta edició.
Durant l'edició anterior, es van presentar projectes tant per Amèrica Llatina, Àfrica i Mediterrània com a països asiàtics.
Per tant, la convocatòria pot ser un complement molt interessant per poder treballar amb els socis que els municipis catalans tenen en aquestes regions i enfortir les seves aliances.
Els Objectius de Desenvolupament sostenible a Catalunya
Presentació convocatòria europea DEVCO autoritats locals i ciutats sostenibles: edició 2018 i edició 2019
11.10 h Resum de la sessió i cloenda
Departament de Territori i Sostenibilitat, l'Agència Catalana de Cooperació al Desenvolupament i el Fons Català de Cooperació al Desenvolupament
Recorregut introductori al portal de Tràmits de la Generalitat de Catalunya, el lloc web on fer totes les gestions vinculades amb la tramitació de les subvencions.
Els formularis de sol·licitud de subvenció, així com la resta de documentació que cal presentar amb la sol·licitud es troben disponibles al portal de Tràmits de la Generalitat de Catalunya.
Una vegada hem descarregat els documents necessaris per dur a terme la tramitació, cal emplenar-los correctament, tot llegint cadascun dels apartats amb atenció per no deixar-nos cap camp sense emplenar.
Un cop tenim els formularis emplenats correctament, només ens queda enviar-los a través del portal de Tràmits.
Des de la pàgina principal de cada tràmit, aneu a l'opció 'Què necessiteu fer?'
L'Agenda 2030 és la nova agenda global per al desenvolupament sostenible.
Va ser aprovada per l'Assemblea General de les Nacions Unides el 25 de setembre del 2015 mitjançant la resolució "Transformar el nostre món: l'Agenda 2030 per al desenvolupament sostenible".
Té per objectiu estimular l'acció de la comunitat internacional en cinc esferes d'importància crítica per a la humanitat i el planeta: les persones, el planeta, la prosperitat, la pau i les aliances.
L'informe del CADS (Consell Assessor per al Desenvolupament Sostenible) 'L'Agenda 2030: transformar Catalunya, millorar el món' analitza els primers 16 Objectius de Desenvolupament Sostenible (ODS), molts dels quals estan estretament interrelacionats (l'ODS 17, pel seu caràcter instrumental, ha quedat fora de l'anàlisi).
Per a cada ODS, l'informe conté una breu diagnosi a escala mundial i europea, que serveix al lector per contextualitzar l'àmbit d'anàlisi relatiu a l'ODS.
A continuació, i fita per fita, s'incorpora una breu diagnosi del context català i s'apunten els principals reptes que se'n desprenen.
Finalment, i a partir del contingut que s'acaba de descriure, s'inclou un apartat que apunta els reptes que el CADS considera cabdals en relació a l'ODS objecte d'anàlisi.
L'Agenda 2030 per al Desenvolupament Sostenible va ser aprovada per l'Assemblea General de les Nacions Unides el 25 de setembre del 2015 - mitjançant la resolució "Transformar el nostre món: l'Agenda 2030 per al desenvolupament sostenible"- amb l'objectiu d'estimular l'acció en 5 esferes d'importància crítica (conegudes com 'les 5 P'): les persones, el planeta, la prosperitat, la pau i el partenariat.
Des que la guerra de Síria va esclatar l'any 2011, més de cinc milions de persones han hagut de buscar refugi més enllà de les fronteres del país.
ACNUR calcula que fins a 13 milions de persones necessiten ajuda dins del propi país.
El conflicte de Síria ha agreujat una crisi de refugiats global que, amb més de 65 milions de desplaçaments forçosos, ja és la xifra més alta des de la Segona Guerra Mundial.
El Govern actua sobre el terreny a través de dues vies principals: el suport al Programa de les Nacions Unides per al Desenvolupament (PNUD) al Líban, d'una banda, i el finançament a entitats catalanes per a projectes de cooperació i actuacions d'emergència.
El Líban constitueix una línia d'acció prioritària en matèria de cooperació per al Govern, i això es tradueix en el suport a la Unió de Municipis d'Al Fayhaa a través de la iniciativa Lebanon host communities support project (LHSP).
Aquest projecte té per objectiu contribuir en la gestió els serveis municipals actualment desbordats per l'augment de la població.
Concretament la gestió, eliminació i reciclatge de residus però també la millora de la gestió i abastament d'aigua, i l'atenció primària i els serveis de salut a la població.
Al Fayhaa és la zona on es troben aquests municipis és la zona libanesa que ha rebut més persones refugiades provinents de Síria a través dels corredors d'Homs i Alep.
La Generalitat de Catalunya destina a aquest projecte, a través del Departament d'Afers Exteriors, Relacions Institucionals i Transparència; 400.000 euros.
A més, l'aportació es fa en el marc d'un acord d'entesa amb altres administracions públiques catalanes de cooperació: l'Ajuntament de Barcelona, la Diputació de Barcelona, l'Àrea Metropolitana de Barcelona i el Fons Català de Cooperació al Desenvolupament, les quals conjuntament fan una aportació econòmica de 800.000 euros i, a més, proporcionen coneixements tècnics, expertesa i intercanvi d'experiències.
A banda del suport al PNUD Líban el Govern, a través de l'Agència Catalana de Cooperació al Desenvolupament, finança projectes d'entitats catalanes a través de les convocatòries de subvencions de cooperació, ajut humanitari i educació per al desenvolupament.
Al mapa següent podeu consultar els projectes finançats en matèria de refugi des del 2014 fins a l'actualitat.
'La violència de l'oblit' és el nom de la campanya amb què l'Agència Catalana de Cooperació al Desenvolupament convida a la reflexió sobre les causes de diversos conflictes de llarga durada.
La campanya comença amb una peça sobre Colòmbia, immersa en un procés de pau ambiciós i complex.
"Si mires la crisi dels refugiats només amb ulleres humanitàries, no estàs mirant les causes.
Serà molt difícil trobar una solució perquè no hi ha una solució humanitària a un problema polític.
El món avui és una qüestió siriana, com Síria és avui una qüestió mundial."
"Tinc tota l'esperança que el procés funcioni.
Em sembla que avançar amb aquest procés està vinculat amb l'oportunitat d'afermar-se a la vida, pensar que el futur és possible.
És hora d'asserenar els esperits i fer callar els fusells perquè s'escolti la veu."
'Colòmbia, el llarg camí cap a la pau' recull les reflexions de periodistes, intel·lectuals i centres de recerca colombians.
Les seves veus formen un relat coral, polièdric, que ajuden a entendre millor el significat de més de mig segle de guerra.
A continuació en trobareu més informació:
La cooperació per al desenvolupament és possible gràcies a un ampli teixit d'entitats i institucions catalanes.
La seva feina posiciona Catalunya com a país compromès i responsable que aspira a un món més lliure, just, igualitari, sostenible, equitatiu i en pau.
A continuació podeu consultar els projectes de desenvolupament i educació per al desenvolupament amb suport del Govern a Colòmbia i per la sensibilització de la població catalana.
La República Democràtica del Congo viu un dels conflictes de major durada del món; una guerra civil i regional allunyada dels focus mediàtics.
El Congo és ric en coltan i molts d'altres recursos minerals, una font de riquesa de la que depenen la majoria d'aparells electrònics que utilitizem cada dia.
Després de Colòmbia i Síria, amb aquest capítol continuem la sèrie.
Catalunya és un país compromès amb la pau, els drets humans i la govenança global.
Amb el convenciment que cal seguir contribuint al desenvolupament internacional de manera més decidida que mai, ens proposem obrir un procés per a fixar una estratègia a llarg termini, que serveixi de punt de partida dels futurs plans directors de la cooperació catalana.
Davant aquest repte, l'Agenda 2030 i els Objectius de Desenvolupament Sostenible (ODS) de les Nacions Unides representen una oportunitat excepcional per emmarcar la política de cooperació catalana en les agendes globals, tot prioritzant les «5 P» de la política exterior de Catalunya: «Persones, prosperitat, pau, planeta i partenariats».
Amb aquesta missió, la Direcció General de Cooperació al Desenvolupament i l'Agència Catalana de Cooperació al Desenvolupament, amb la col·laboració de la Secretaria de Transparència i Govern Obert, ens disposem a explorar els reptes i les oportunitats plantejats per l'Agenda 2030 i els ODS.
Volem construir una visió estratègica –allò que anomenem la Visió 2030 - que encari les necessitats de la cooperació catalana, com a exercici previ a la definició del nou Pla director de cooperació al desenvolupament 2019-2022.
La Visió 2030 es construirà a través d'un procés participatiu obert a tota la ciutadania.
Aquest procés té per objectiu organitzar un debat ampli amb el sector de la cooperació catalana, però també vol anar més enllà de les seves fronteres tradicionals, implicar nous actors i promoure en particular la participació de persones i organitzacions que estan fent aportacions significatives per a la consecució dels ODS.
Proposem diferents opcions per incidir en el debat de la Visió 2030:
La perspectiva de gènere és un tret diferencial de la cooperació catalana, tal com ho mostren les xifres dels projectes i programes finançats durant l'any 2019.
El 80 % de les actuacions amb suport de l'Agència Catalana de Cooperació al Desenvolupament incorporen l'enfocament de gènere i basat en drets humans.
En el cas de les 53 iniciatives finançades a través de les convocatòries de subvencions, el 100 % de les actuacions inclouen l'enfocament de gènere i basat en drets humans, ja que és un requisit central per a participar-hi.
Podeu explorar les dades a la visualització interactiva següent.
Quina és la situació a Colòmbia després dels Acords de Pau?
Quin paper té la UE al Sahel per a frenar la migració?
Què passa amb les dones migrants que un cop aquí es dediquen a les cures?
Coneixem bé la comunitat pakistanesa que viu a Barcelona?
Quines vulneracions de drets humans estan cometent les empreses transnacionals a països com Hondures o Mèxic?
Què passa si ets gai o lesbiana al Marroc o Kènia?
Aquestes i altres realitats les podem conèixer gràcies a les beques DevReporter, que neixen amb la intenció de fomentar l'elaboració i publicació de reportatges periodístics de qualitat que aprofundeixin en les causes de les injustícies i les desigualtats aquí i arreu per contribuir a la construcció de Justícia global.
Convocades per lafede.cat dins el projecte europeu Frame, voice, report!, compten amb el suport de l'Agència Catalana de Cooperació al Desenvolupament i l'Ajuntament de Barcelona.
En aquesta edició s'han presentat 39 projectes, dels quals dotze han rebut una beca.
En total s'han repartit 240.000 euros per a dur a terme els reportatges periodístics.
Els temes principals dels projectes becats són: desigualtats de gènere (a Bolívia, El Salvador); transnacionals, conflictes ambientals i vulneració de drets humans (Mèxic, Guatemala, Marroc) i migracions (menors no acompanyats, deportacions, relats migratoris, dones migrants, empreses de seguretat i ruta migratòria africana).
Dos projectes abordaran també el conflicte de pau a Colòmbia i la situació dels refugiats a Líban.
L'Agència Catalana de Cooperació al Desenvolupament (ACCD) és l'organisme de la Generalitat de Catalunya responsable de gestionar les polítiques de cooperació al desenvolupament i acció humanitària.
Està adscrita al Departament d'Acció Exterior, Relacions Institucionals i Transparència. �
És el principal instrument del Govern i la ciutadania de Catalunya per sumar-se a la comunitat internacional en el compromís per construir un món més just i solidari, i treballar per garantir l'accés als drets fonamentals i al lliure desenvolupament de les persones i els pobles d'arreu del món.
Dins el Departament d'Acció Exterior, Relacions Institucionals i Transparència, la Direcció General de Cooperació al Desenvolupament (DGCD) és responsable de la formulació d'aquesta política pública.
Això inclou l'elaboració de plans i programes, anuals i quadriennals; el seguiment dels plans; l'elaboració i tractament de les dades d'ajut oficial al desenvolupament (AOD); i l'avaluació de les actuacions.
La DGCD vetlla per la qualitat, l'eficàcia i la coherència de polítiques per al desenvolupament, i promou l'equitat de gènere i la resta d'eixos transversals en els nivells estratègic, operatiu i institucional.
La DGCD assegura la coordinació de les actuacions de cooperació del conjunt del Govern de la Generalitat de Catalunya, i impulsa la participació dels actors de la cooperació i la coordinació amb altres administracions públiques.
Promou la participació i la contribució de Catalunya en els espais de definició de l'agenda internacional en matèria de desenvolupament, i la incorporació d'aquesta agenda a la política de cooperació del Govern.